Document ID: 32010D0679

DEĊIŻJONI TAL-KUMMISSJONI
tat-8 ta’ Novembru 2010
li temenda d-Deċiżjoni 95/467/KE li timplementa l-Artikolu 20(2) tad-Direttiva tal-Kunsill 89/106/KEE dwar il-prodotti għall-bini
(notifikata bid-dokument numru C(2010) 7542)
(Test b’relevanza għaż-ŻEE)
(2010/679/UE)
Il-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Direttiva tal-Kunsill 89/106/KEE tal-21 ta’ Diċembru 1988 dwar l-approssimazzjoni ta’ liġijiet, regolamenti u dispożizzjonijiet amministrattivi tal-Istati Membri dwar il-prodotti għall-bini (1), u b’mod partikolari l-Artikolu 13(4)(a) tagħha,
Wara konsultazzjoni mal-Kumitat Permanenti għall-Bini,
Billi:
(1)
Fl-24 ta’ Ottubru 1995, il-Kummissjoni adottat id-Deċiżjoni 95/467/KE li timplementa l-Artikolu 20(2) tad-Direttiva tal-Kunsill 89/106/KEE dwar il-prodotti għall-bini (2).
(2)
L-Anness 3 tad-Deċiżjoni għandu jiġi aġġustat, biex jadatta għall-progress tekniku s-sistemi ta’ attestat ta’ konformità tal-familja ta’ prodotti “ĊMIENI, TROMBI TAĊ-ĊMIENI U PRODOTTI SPEĊIFIĊI”.
(3)
Id-Deċiżjoni għalhekk għandha tiġi emendata skont dan,
ADOTTAT DIN ID-DEĊIŻJONI:
Artikolu 1
L-Anness 3 tad-Deċiżjoni 95/467/KE qed jiġi emendat skont l-Anness ta’ din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussell, it-8 ta’ Novembru 2010.

Labels: 3
7
1
0